CELEX: E2010P0009
Language: et
Date: 2010-07-26 00:00:00
Title: EFTA järelevalveameti 26. juulil 2010 Liechtensteini vastu algatatud hagi (Kohtuasi E-9/10)

7.10.2010   
            
            
               ET
            
            
               Euroopa Liidu Teataja
            
            
               C 271/26
            
         EFTA järelevalveameti 26. juulil 2010 Liechtensteini vastu algatatud hagi
   (Kohtuasi E-9/10)
   2010/C 271/06
   EFTA järelevalveamet, rue Belliard/Belliardstraat 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Markus Schneider, on algatanud 26. juulil 2010 EFTA kohtus hagi Liechtensteini vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes selleks ettenähtud aja jooksul vastu võtmata meetmed, mida on vaja, et rakendada Euroopa Majanduspiirkonnalepingu VII lisa punktis 1 nimetatud õigusakti (Euroopa Parlamendi ja nõukogu direktiiv 2005/36/EÜ, 7. september 2005, kutsekvalifikatsioonide tunnustamise kohta, muudetud komisjoni 5. detsembri 2007. aasta määrusega (EÜ) nr 1430/2007, millega muudetakse Euroopa Parlamendi ja nõukogu direktiivi 2005/36/EÜ (kutsekvalifikatsioonide tunnustamise kohta) II ja III lisa ja komisjoni 31. juuli 2008. aasta määrusega (EÜ) nr 755/2008, millega muudetakse Euroopa Parlamendi ja nõukogu direktiivi 2005/36/EÜ (kutsekvalifikatsioonide tunnustamise kohta) II lisa), mida on kohandatud EMP lepinguga selle protokolli nr 1 alusel, või jättes nendest meetmetest järelevalveametile teatamata, ei ole Liechtensteini Vürstiriik täitnud direktiivi artikli 63 lõikest 1 ja EMP lepingu artiklist 7 tulenevaid kohustusi;
            
         
               2)
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Liechtensteini poolt järgmise akti täitmata jätmist: EFTA järelevalveameti põhistatud arvamus Euroopa Liidu direktiivile 2005/36/EÜ (kutsekvalifikatsioonide tunnustamise kohta, muudetud) vastava EMP akti rakendamiseks vajalike meetmete võtmata jätmise või nendest meetmetest järelevalveametile teatamata jätmise kohta.
            
         
               —
            
            
               Liechtensteini täitmata jäetud meetmed on seotud EMP riigis käsitöö sektoris omandatud kutsekvalifikatsiooni tunnustamisega.
            
         
               —
            
            
               EFTA järelevalveamet väidab, et ta ei ole saanud Liechtensteini valitsuselt teavet, mis osutaks kõnealuse akti rakendamisele siseriiklikus õiguses, samuti ei ole järelevalveameti käsutuses muud teavet, mis sellele osutaks.
            
         
               —
            
            
               Liechtensteini Vürstiriik ei ole vaidlustanud väidet, et ta ei ole kõnealust akti rakendanud.